Syamsul Mu'arif lahir di Kandangan 8 Desember 1948. Sidin pernah menjabat Menteri Komunikasi dan Informasi (Menkominfo) di Kabinet Gotong Royong.
Sebelum jadi menteri sidin sudah banyak bisi pengalaman organisasi wan politik. Wayah di Kandangan sidin pernah jadi ketua HMI cabang Kandangan wan Ketua Pengurus Daerah PII Kabupaten Hulu Sungai Selatan. Sidin pernah jua menjabat Ketua Umum Dema IAIN Antasari Banjarmasin (1975-1977), Ketua Umum Badko HMI Kalimantan (1977-1979), Ketua KNPI Kalimantan Selatan (1982-1985) wan Ketua AMPI Kalimantan Selatan (1985-1989).
Karir politik sidin nang begabung wan Golkar ngini dimulai wayah sidin jadi anggota DPRD Kalsel (1982-1987). Tahun 1987, 1992, 1997 wan 1999 sidin tapilih jadi anggota DPR RI matan Golkar. Di tahun 1999 ngitu jua sidin tapilih manjabat Ketua Fraksi Partai Golkar DPR-RI sampai tahun 2001 wayah sidin diangkat jadi menteri.
Tahun 2001 wayah pemerintahan kabinet Gotong Royong nang dipimpin presiden Megawati Sukarnoputri, Syamsul Mu'arif diangkat jadi Menteri Negara Komunikasi dan Informasi. Sidin urang pertama nang mamingkuti jabatan Menkominfo nang sebelumnya bangaran Menteri Penerangan.
Wayah diangkat jadi Menteri, sidin labih mautamakan pelaksanaan tugas kementeriannya daripada kepentingan keluarga, kepentingan daerah asal wan kepentingan politik partai. Sidin politisi profesional wan negarawan nang selalu bausaha melepaskan diri dari kepentingan pribadi wan kelompok dalam mamingkuti tugas pemerintahan wan kenegaraan.
Di hadapat anak wan bini, sidin sedih wayah diangkat jadi Menteri. Jadi anggota DPR haja sudah jarang makan baimbay di rumah, apalagi jadi menteri. Sidin minta pengertian anak-bini sidin.
Kayaitu jua wan kakawanan jua konstituen sidin di Kalimantan Selatan, sebagai putra Banua wan kader Golkar nang diangkat jadi menteri, sidin mamadahakan kada kawa lagi bapikir memprioritasakan Kalimantan haja, tapi harus bapikir gasan Indonesia. Ngitu lainan wayah sidin duduk di legislatif (DPR), sebagai wakil rakyat nang mawakili Kalimantan Selatan. Sidin bujur-bujur beorientasi gasan Banua. Maka dia menyebut hal ini sebagai kesedihan yang kedua.
Sidin beprinsip kada mengejar jabatan. Bakahandak (ambisius) ngitu kada bulih. Ngitu prinsip hidup sidin. Tapi amun dibari tugas, sidin selalu melaksanakan dengan baik, bahkan dengan mengorbanakan kepentingan diri wan kelompok sorang.
Di kepengurusan partai, sidin pernah menjabat Wakil Sekjen DPP Golkar (1998-2004), Ketua DPP Partai Golkar (2004-2009) wan Anggota Dewan Pertimbangan (Wantim) DPP Partai Golkar (2009-2012). Sidin pernah jua menjabat Ketua Umum SOKSI (organisasi sayap partai Golkar) tahun 2005-2010. Sidin lalu pindah ke Nasdem pimpinan Surya Paloh wan menjabat jadi Sekjen Nasdem (2010-2012) sampai sidin meninggal.
Sidin meninggal dunia 3 April 2012 dalam usia 63 tahun di Singapore General Hospital imbah sebelumnya dirawat marga garing kanker paru-paru. Jenazah sidin disemayamakan di Lapangan Terbang Halim Perdanakusuma, Jakarta Timur imbah tu diterbangakan ke Banua Banjar gasan dimakamakan di kampung halaman sidin di Kandangan tepatnya di Batang Kulur Tengah, Sungai Raya. Sidin meninggalakan bini sidin nang bangaran Siti Zubaida wan enam ikung anak.
Syamsul Mu'arif lahir di Kandangan 8 Desember 1948. Ia pernah menjabat Menteri Komunikasi dan Informasi (Menkominfo)di Kabinet Gotong Royong.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn min_Latn